b'\n_START_ARTICLE_\nS\xc5\x82awomir Peszko\n_START_SECTION_\nCariera la club\n_START_PARAGRAPH_\nPeszko \xc8\x99i-a \xc3\xaenceput cariera la echipa de tineret a Nafta Jedlicze \xc3\xaenainte de a trece la Orlen P\xc5\x82ock. Aici, el \xc8\x99i-a f\xc4\x83cut debutul \xc3\xaentr-un meci la profesioni\xc8\x99ti pe 28 august 2002 \xc3\xaentr-un meci de cup\xc4\x83 cu Jagiellonka Nieszawa. El \xc8\x99i-a f\xc4\x83cut debutul \xc3\xaen campionat \xc3\xaen sezonul 2002-03, devenind juc\xc4\x83tpor de bazp._NEWLINE_La\xc2\xa0Wis\xc5\x82a P\xc5\x82ock, a rei\xc8\x99it dubla, c\xc3\xa2\xc8\x99tig\xc3\xa2nd Cupa \xc8\x99i Supercupa \xc3\xaen 2006 \xc8\x99i, de asemenea, a jucat \xc3\xaen rundele de calificare din acest sezon \xc3\xaen Cupa UEFA. P\xc5\x82ock a fost retrogradat\xc4\x83 \xc3\xaen 2007 \xc8\x99i Peszko a r\xc4\x83mas s\xc4\x83 joac\xc4\x83 \xc3\xaen\xc2\xa0I Liga, marc\xc3\xa2nd 16 goluri \xc3\xaen 26 de apari\xc8\x9bii._NEWLINE_\xc3\x8en iunie 2008, el a revenit \xc3\xaen prima lig\xc4\x83, semn\xc3\xa2nd un contract cu\xc2\xa0Lech Pozna\xc5\x84 dup\xc4\x83 ce contractul s\xc4\x83u cu P\xc5\x82ock a expirat. Primul sezon s-a \xc3\xaencheiat cu c\xc3\xa2\xc8\x99tigarea Cupei Poloniei pentru a doua oar\xc4\x83, dup\xc4\x83 ce a marcat singurul gol din finala \xc3\xaempotriva Ruch Chorz\xc3\xb3w. \xc3\x8en al doilea s\xc4\x83u sezon Peszko a terminat ca lider \xc3\xaen clasamentul pasatorilor din campionat (cu 14 pase decisive), al\xc4\x83turi de opt goluri care au ajutat clubul s\xc4\x83 c\xc3\xa2\xc8\x99tige titlul de campion.\n_START_SECTION_\nWolves\n_START_PARAGRAPH_\nPe 9 august 2012, Peszko a ajuns la forma\xc8\x9bia\xc2\xa0englez\xc4\x83\xc2\xa0Wolverhampton Wanderers fiind \xc3\xaemprumutat pentru un sezon. Aici s-a re\xc3\xaent\xc3\xa2lnit cu fostul s\xc4\x83u antrenor de la K\xc3\xb6ln,\xc2\xa0 St\xc3\xa5le Solbakken. \xc3\x8en octombrie 2012, el a suferit o ruptur\xc4\x83 de ligament care l-a \xc8\x9binut departe de joc pentru trei luni.\xc2\xa0Sezonul s-a \xc3\xaencheiat cu retrogradarea lui Wolves \xc8\x99i cu Peszko revenind la K\xc3\xb6ln.\n_START_SECTION_\n\xc3\x8entoarcerea la K\xc3\xb6ln\n_START_PARAGRAPH_\nPe 31 iulie 2013, a fost anun\xc8\x9bat c\xc4\x83 1. FC K\xc3\xb6ln l-a v\xc3\xa2ndut Peszko la clubul Italian Parma, \xc8\x99i l-a \xc3\xaemprumutat \xc3\xaenapoi p\xc3\xa2n\xc4\x83 la sf\xc3\xa2r\xc8\x99itul sezonului 2013-14._NEWLINE_Dup\xc4\x83 finalul sezonului a fost cump\xc4\x83rat \xc3\xaenapoi.\n_START_SECTION_\nCarier\xc4\x83 interna\xc8\x9bional\xc4\x83\n_START_PARAGRAPH_\nPeszko a debutat pentru echipa na\xc8\x9bional\xc4\x83 polonez\xc4\x83 pe 19 noiembrie 2008, \xc3\xaentr-un amical \xc3\xaencheiat cu scorul de 3-2 \xc3\xaempotriva Republicii Irlanda. El a marcat primul s\xc4\x83u gol pentru Polonia pe 17 ianuarie 2010 \xc3\xaentr-o \xc3\xaenfr\xc3\xa2ngere, scor 1-3 cu\xc2\xa0Danemarca.\xc2\xa0_NEWLINE_A fost convocat de selec\xc8\x9bionerul Poloniei, Adam Nawa\xc5\x82ka, la Campionatul European de Fotbal din 2016.'